การฝึกอบรมวิทยากรผู้ฝึกอบรมในส่วนของ  
กฎหมายควบคุมการค้าไม้ของสหภาพยุโรป(**EU Timber Regulation**)

กิจกรรมที่ **2:** ให้เลือกถูก หรือผิดสำหรับกฎหมายควบคุมการค้าไม้ของสหภาพยุโรป (**EU Timber Regulation**): ส่วนของคำตอบ

**แบบฝึกหัดนี้มีวัตถุประสงค์เพื่อตรวจสอบความเข้าใจของผู้เข้าร่วม เกี่ยวกับ**กฎหมายควบคุมการค้าไม้ของสหภาพยุโรป (EU Timber Regulation) **กรุณาเลือกตอบถูก (**True: T) **หรือผิด (**False: F) **และแสดงคำตอบที่ถูกต้องในคอลัมภ์คำอธิบาย**

|  | **คำถาม** | **คำตอบ** | **คำอธิบาย** |
| --- | --- | --- | --- |
| 1 | กฎหมายควบคุมการค้าไม้ของสหภาพยุโรป (EU TR) มีผลผูกพันและนำมาใช้กับผู้นำเข้าไม้เท่านั้น | ผิด | กฎหมายควบคุมการค้าไม้ของสหภาพยุโรป (EU TR) มีผลผูกพันและนำมาใช้กับผู้ปฏิบัติงาน และผู้ค้า โดยผู้ปฏิบัติงานเป็นบริษัท หรือบุคคลที่จัดหา ทำ หรือนำไม้ และผลิตภัณฑ์ที่ทำจากไม้นั้นๆ เข้ามาในตลาดขงอสหภาพยุโรปเป็นครั้งแรก ในขณะที่ผู้ค้าก็คือบริษัท หรือบุคคลที่ซื้อ หรือขายไม้ หรือผลิตภัณฑ์ที่ทำจากไม้ที่มีผู้จัดหา ทำ หรือนำมาไว้ในตลาดภายใน |
| 2 | ตลาดของสหภาพยุโรปจะปิดไม่รับไม้มีการตัด หรือปลูกอย่างผิดกฎหมาย (Illegally Harvested Timber) | ผิด | กฎหมายควบคุมการค้าไม้ของสหภาพยุโรป (EU TR) มิใช่เป็นเครื่องมือ หรือมาตรการแบบกว้างๆ แต่เป็นแนวทางการดำเนินงานอย่างเป็นระบบ และมีเป้าหมายไปที่พฤติกรรมของผู้ปฏิบัติงานที่อยู่ในสหภาพยุโรปเท่านั้น ดังนั้นหน่วยงานด้านศุลกากรจะไม่ตรวจสอบการขนส่งลำเลียง ณ จุดที่นำเข้า แต่จะมีการนำกฎหมายมาใช้ก็ต่อเมื่อมีการปล่อยสินค้านั้นๆ ออกสู่ตลาดโดยทั่วไป เช่น เมื่อผ่านการตรวจด้านศุลกากร และ ณ เวลาที่มีการนำสินค้านั้นๆ เข้าสู่ท้องตลาด |
| 3 | กฎหมายควบคุมการค้าไม้ของสหภาพยุโรป (EU TR) มีผลบังคับใช้ในวันที่ 3 มีนาคม 2556 | ถูก |  |
| 4 | ทั้งผู้ค้า และผู้ปฏิบัติงานจำเป็นต้องดำเนินระบบสอบทานธุรกิจ | ผิด | มีเพียงผู้ปฏิบัติงานเท่านั้นที่จะต้องทำระบบการสอบทานธุรกิจ โดยที่ผู้ค้าจำเป็นต้องเก็บรักษาข้อมูลเพื่อการสืบมาตรฐานเอาไว้ โดยมีรายละเอียด   * ท่านนำไม้ หรือผลิตภัณฑ์ที่ทำจากไม้มาจากใคร * หากเป็นไปได้ คุณได้ขายไม้หรือผลิตภัณฑ์ที่ทำจากไม้ไปให้ใคร |
| 5 | **ผลิตภัณฑ์ที่ได้รับอนุญาตตามการบังคับใช้กฎหมายป่าไม้ ธรรมาภิบาล และการค้า (**FLEGT) และผลิตภัณฑ์ในอนุสัญญาว่าด้วยการค้าระหว่างประเทศ ซึ่งชนิดสัตว์ป่าและพืชป่าที่ใกล้จะสูญพันธุ์ (CITES) ซึ่งมีคำอนุญาต และใบอนุญาตที่ถูกต้องเป็นการดำเนินการตามกฎหมายที่กำหนดนิยามในกฎหมายควบคุมการค้าไม้ของสหภาพยุโรป (EU TR) | ถูก | แต่ถ้ามีหลักฐานว่าผลิตภัณฑ์นั้นๆ ไม่ได้ปฏิบัติตาม หรือสอดคล้องกับ**การบังคับใช้กฎหมายป่าไม้ ธรรมาภิบาล และการค้า (**FLEGT) หรือข้อปฏิบัติตามอนุสัญญาว่าด้วยการค้าระหว่างประเทศ ซึ่งชนิดสัตว์ป่าและพืชป่าที่ใกล้จะสูญพันธุ์ (CITES) ก็ให้ผู้ปฏิบัติงานทำหน้าที่ตรวจสอบ |
| 6 | ผู้ปฏิบัติงานที่จำหน่ายผลิตภัณฑ์ที่ได้รับการรับรองไม่จำเป็นต้องทำระบบการสอบทานธุรกิจ | ผิด | กำหนดให้ผู้ปฏิบัติงานต้องจัดทำระบบการสอบทานธุรกิจสำหรับผลิตภัณฑ์ที่อยู่ในข่ายของกฎหมายที่กำหนดนิยามในกฎหมายควบคุมการค้าไม้ของสหภาพยุโรป (EU TR) โดยไม่ต้องคำนึงว่า ผลิตภัณฑ์นั้นๆ จะได้รับการตรวจรับรอง หรือไม่ก็ตาม กฎหมายควบคุมการค้าไม้ของสหภาพยุโรป (EU TR) กำหนดไว้ว่า *‘การตรวจรับรอง หรือขั้นตอนการตรวจพิสูจน์โดยบุคคลฝ่ายที่สาม ซึ่งจะครอบคลุมถึงการตรวจสอบการปฏิบัติตามกฎหมายที่เกี่ยวข้อง ซึ่งอาจจะนำมาใช้ในขั้นตอนการประเมินความเสี่ยง’*  ในทางปฏิบัติ ผู้ปฏิบัติงานอาจจะจัดระดับผลิตภัณฑ์ที่ได้รับการตรวจรับรองทางกฎหมาย หรือการรับรองความน่าเชื่อถือไว้เสมือนการความเสี่ยงของการกระทำผิดกฎหมายที่ควรเพิกเฉย อาทิ ความเหมาะสมในการนำผลิตภัณฑ์วางในท้องตลาด โดยไม่มีมาตรการบรรเทาความเสี่ยงใดๆ โดยการให้ข้อมูลในส่วนที่เหลือตามที่มีการรวบรวม และตอบคำถามเกี่ยวกับการประเมินความเสี่ยงทที่ไม่ตรงข้างกับข้อสรุปนั้นๆ |
| 7 | สื่อสิ่งพิมพ์ และวัสดุที่นำกลับมาใช้ใหม่ (รีไซเคิล) เป็นข้อยกเว้นในกฎหมายควบคุมการค้าไม้ของสหภาพยุโรป (EU TR) | ถูก |  |
| 8 | องค์กร หรือหน่วยงานที่ทำหน้าที่ติดตามจะต้องได้รับการยอมรับโดยหน่วยงานที่มีอำนาจเต็มของประเทศสมาชิก | ผิด | องค์กร หรือหน่วยงานที่ทำหน้าที่ติดตามจะต้องได้รับการยอมรับโดยคณะกรรมาธิการยุโรป |
| 9 | บรรดาวัสดุหีบห่อเป็นข้อยกเว้นจากกฎหมายควบคุมการค้าไม้ของสหภาพยุโรป (EU TR) | ผิด | ผลิตภัณฑ์ดังต่อไปนี้อยู่ในข่าย หากนำเข้าสู่ท้องตลาดโดยลักษณะของมาตรา   * 415 การบรรจุซอง กล่อง ลังไม้ ม้วน หรือลักษณะหีบห่อคล้ายคลึงกันของไม้ สาย-กล่องไม้ แท่นวางของ กล่องแท่น และแผ่นบรรจุในลักษณะอื่นๆ ของไม้ รอยต่อของแท่นวางของที่เป็นไม้ * 4819 กล่อง ซอง กระเป๋า และลักษณะหีบห่อบรรจุภัณฑ์อื่นๆ ที่เป็นกระดาษ กระดาษบอร์ด แผ่นคลุม หรือใยเซลลูโลส แฟ้มกล่อง ถาดใส่จดหมาย และสิ่งของในลักษณะคล้ายคลึงกัน หรือของกระดาษ หรือกระดาษบอร์ดในลักษณะที่ใช้ภายในสำนักงาน ร้านค้า หรือสิ่งที่คล้ายคลึงกัน   หากเป็นลักษณะของหีบห่อตามที่ระบุไว้ภายใต้รหัส HS 4415 หรือ 4819 ซึ่งนำมาใช้สำหรับ “การสนับสนุน การคุ้มครอง หรือการหยิบถือ” ผลิตภัณฑ์อื่นๆ ที่ไม่ครอบคลุม |
| 10 | กฎหมายควบคุมการค้าไม้ของสหภาพยุโรป (EU TR) จะนำมาใช้กับไม้และผลิตภัณฑ์ไม้ที่ผลิตในสหภาพยุโรปเท่านั้น | ผิด | ระเบียบปฏิบัติครอบคลุมการค้าผลิตภัณฑ์ที่ทำจากไม้ซึ่งอยู่ในตลาดของสหภาพยุโรป และเกี่ยวข้องกับทั้งไม้ที่ผลิตภายใน และนำเข้ามาในพื้นที่ |
| 11 | ผู้ปฏิบัติงานจะต้องใช้ระบบการสอบทานธุรกิจที่พัฒนาโดยองค์กร หรือหน่วยงานทำหน้าที่ติดตาม | ผิด | ผู้ปฏิบัติงานสามารถพัฒนาระบบการสอบทานธุรกิจของตนเอง หรือใช้ระบบการสอบทานธุรกิจที่พัฒนาโดยองค์กรหรือหน่วยงานที่ทำหน้าที่ติดตามตรวจสอบก็ได้ |
| 12 | หน่วยงานที่มีอำนาจเต็มจะทำหน้าที่ตรวจสอบองค์กรหรือหน่วยงานที่ติดตามอย่างน้อยเป็นเวลา 1 ครั้งในช่วงทุกๆ 2 ปี | ถูก |  |
| 13 | คณะกรรมาธิการยุโรปกำหนดบทลงโทษสำหรับบรรดาประเทศสมาชิกของสหภาพยุโรปทั้งหมด | ผิด | ระดับของบทลงโทษตามที่ประเทศสมาชิกกำหนดขึ้น และอาจจะแตกต่างจากประเทศสมาชิกหนึ่งๆ กับประเทศสมาชิกอื่นๆ แต่ในระเบียบปฏิบัติกำหนดว่า บทลงโทษจะต้องเป็นไป “อย่างมีประสิทธิภาพ มีสัดส่วนที่เหมาะสม และเป็นการป้องปราม” การกระทำผิดอื่นๆ |