การฝึกอบรมวิทยากรผู้ฝึกอบรมในส่วนของ  
กฎหมายควบคุมการค้าไม้ของสหภาพยุโรป (**EU Timber Regulation**)

กิจกรรมที่ **3:** สถานการณ์สมมติเกี่ยวกับกฎหมายควบคุมการค้าไม้ของสหภาพยุโรป (**EU TR**)

**กรุณาอ่านสถานการณ์สมมติดังต่อไปนี้ และตอบคำถามเกี่ยวกับขอบเขตของผลิตภัณฑ์ การวางจำหน่ายในท้องตลาด และอื่นๆ**

สถานการณ์ที่ **1**

บริษัทพลังงาน A ตั้งอยู่ในสหราชอาณาจักรซื้อแผ่นชิปไม้ และขี้เลื่อยโดยตรงจากประเทศเวียดนาม และนำเข้ามาผลิตภัณฑ์นั้นๆ เข้ามายังสหราชอาณาจักร ซึ่งได้บริษัทนำผลิตภัณฑ์เหล่านั้นมาใช้ผลิตพลังงาน ซึ่งต่อมาก็จำหน่ายให้กับเครือข่ายพลังงานแห่งชาติของสหราชาอาณาจักร (UK National Grid)

**คำถาม:** แผ่นชิปไม้ และขี้เลื่อย ถือว่าตกอยู่ในข่ายของกฎหมายควบคุมการค้าไม้ของสหภาพยุโรป (EU Timber Regulation) หรือไม่?

คำตอบ: **ใช่ แผ่นชิปไม้ และขี้เลื่อยถือเป็นผลผลิตที่พลอยได้จากการเลื่อยไม้ ไม่ถือเป็นวัสดุที่นำกลับมาใช้ใหม่ (รีไซเคิล)**

**คำถาม:** ในกรณีนี้บริษัทพลังงานถือเป็นผู้ดำเนินการ หรือผู้ค้า?

**คำตอบ:** บริษัทพลังงานถือเป็นผู้ดำเนินการ เมื่อมีการนำเข้า**แผ่นชิปไม้ และขี้เลื่อย เข้ามายังราชอาณาจักร สำหรับใช้ในกิจการธุรกิจของบริษัทเอง**

สถานการณ์ที่ **2**

ผู้ค้าปลีกสัญชาติฝรั่งเศส นามว่า B ซื้อม้วนไม้จากประเทศตุรกี และนำเข้าไปยังประเทศฝรั่งเศส ซึ่งผู้ค้าปลีกนำมาใช้ภายในร้านของตนเอง

**คำถาม:** ในกรณีนี้ถือว่า ผู้ค้าปลีกตกอยู่ในข่ายของกฎหมายควบคุมการค้าไม้ของสหภาพยุโรป (EU Timber Regulation) หรือไม่?

**คำตอบ:** ใช่ ในกรณีนี้ผู้ค้าปลีกถือว่าเป็นผู้ดำเนินการ เมื่อนำเข้าม้วนไม้เข้ามาในประเทศฝรั่งเศส สำหรับใช้ในกิจการธุรกิจของตนเอง

สถานการณ์ที่ **3**

ผู้ผลิตซึ่งอยู่ในประเทศเยอรมนี ชื่อ C นำเข้ากระดาษเยื่อไม้เคลือบ (Coated Craft Paper) โดยตรงจากประเทศจีน และใช้เป็นผลิตภัณฑ์บรรจุหีบห่อ ซึ่งนำมาจำหน่ายในท้องตลาดในสหภาพยุโรป

**คำถาม:** ในกรณีนี้ ถือว่าผู้ผลิตสัญชาติเยอรมันจะต้องปฏิบัติตามผู้ผลิตกฎหมายควบคุมการค้าไม้ของสหภาพยุโรป (EU Timber Regulation) หรือไม่?

คำตอบ: **ใช่ ผู้ผลิตถือเป็นผู้ดำเนินการ เมื่อนำเข้า**กระดาษเยื่อไม้เคลือบ (Coated Craft Paper) **มายังประเทศเยอรมนีสำหรับใช้ในกิจการธุรกิจของตนเอง (ขอเรียนให้ทราบว่า ในกรณีนี้ ไม่เกี่ยวข้อง หรือไม่ต้องคำนึงว่า** กระดาษเยื่อไม้ (Craft Paper) **นั้นๆ จะนำมาใช้กับการทำบรรจุภัณฑ์ เนื่องจากตอนที่นำเข้าเป็นผลิตภัณฑ์ตามสภาพ)**

สถานการณ์ที่ **4**

พ่อค้าไม้ชาวสโลวาเกีย ชื่อ D ซื้อแผ่นไม้พาติเคิลผ่านระบบออนไลน์จากผู้ผลิตและจัดหาสินค้าและวัตถุดิบในประเทศสหรัฐอเมริกา โดยภายใต้สัญญากำหนดว่า สภาพการถือครองเป็นเจ้าของจะถ่ายโอนให้กับพ่อค้าไม้ D โดยทันทีในขณะที่แผ่นไม้พาติเคิลอยู่นอกพื้นที่สหภาพยุโรป โดยจะมีการจัดส่งแผ่นไม้พาติเคิลไปยังประเทศอิตาลี และนำผ่านกระบวนการศุลกากรโดยผู้แทนขนส่งสินค้า E ซึ่งจะนำส่งแผ่นไม้พาติเคิลไปให้กับพ่อค้าไม้ชาวสโลวาเกีย หลังจากนั้น พ่อค้าไม้ชาวสโลวาเกีย ชื่อ D ก็จำหน่ายแผ่นไม้พาติเคิลให้กับผู้รับเหมาก่อสร้างในสโลวาเกีย

**คำถาม:** ในกรณีนี้ ใครต้องทำระบบการสอบทานธุรกิจ?

คำตอบ:พ่อค้าไม้ชาวสโลวาเกีย ชื่อ D **เนื่องจากถือเป็นผู้ดำเนินการ เมื่อตัวแทนการขนส่งของพ่อค้าไม้ นำเข้า**แผ่นไม้พาติเคิล**มายังประเทศสโลวาเกีย สำหรับการจำหน่าย หรือการใช้ประโยชน์ในธุรกิจของพ่อค้า โดยตัวแทนการขนส่งจะทำหน้าที่เป็นตัวกลาง ในการขนส่งสินค้า ซึ่งเป็นการกระทำการแทนพ่อค้าไม้นั่นเอง**

สถานการณ์ที่ **5**

เจ้าของป่าไม้ชาวฟินแลนด์ ชื่อ E ขายกรรมสิทธิในการเก็บ หรือตัดไม้ยืนต้นที่นำมาใช้กับการก่อสร้างอสังหาริมทรัพย์ ให้กับบริษัทชื่อ F เพื่อให้จัดจำหน่าย หรือใช้ในธุรกิจของบริษัท F เอง

**คำถาม:** ในกรณีนี้ ใครเป็นผู้ดำเนินการ?

**คำตอบ:** บริษัท F ถือว่าเป็นผู้ดำเนินการ เมื่อมีการเก็บเกี่ยว หรือตัดไม้เพื่อนำมาจัดจำหน่าย หรือใช้งานผ่านทางกิจการธุรกิจของตนเอง

สถานการณ์ที่ **6**

ผู้ค้าปลีกในประเทศสเปน ชื่อ G นำเข้าดินสอ (CN 9609) และกรอบรูป (CN 441400) จากประเทศจีน และจำหน่ายผลิตภัณฑ์เหล่านั้นโดยตรงให้กับสาธารณะชนทั่วไปผ่านทางร้านค้าของตน นอกจากนั้นยังซื้อได้ซองจดหมาย (CN 4817 1000) จากบริษัทสัญชาติโปรตุเกส ชื่อ H ซึ่งได้ซื้อมาจากนอกพื้นที่สหภาพยุโรป

**คำถาม:** ในกรณีนี้ ผู้ค้าปลีกสัญชาติสเปน ชื่อ G จะต้องปฏิบัติตามกฎหมายควบคุมการค้าไม้ของสหภาพยุโรป (EU TR) ในส่วนที่เกี่ยวกับผลิตภัณฑ์ (ดินสอ กรอบรูป ซองจดหมาย) ซึ่งได้จำหน่ายให้กับสาธารณะชนทั่วไป หรือไม่? และถือว่าเป็นผู้ดำเนินการ หรือผู้ค้า?

**คำตอบ:** ใช่ ผู้ค้าปลีกสัญชาติสเปน ชื่อ G ถือเป็นผู้ดำเนินการ เมื่อมีการนำเข้าดินสอ และกรอบรูปจากประเทศจีน แต่ทว่า จะนำระบบการสอบทานธุรกิจมาใช้กับผลิตภัณฑ์กรอบรูปเท่านั้น เนื่องจากดินสอไม้ได้เป็นผลิตภัณฑ์ที่อยู่ในการควบคุมของกฎหมายควบคุมการค้าไม้ของสหภาพยุโรป (EU TR)

ในขณะที่อีกแง่หนึ่ง ผู้ค้าปลีกสัญชาติสเปน ชื่อ G ก็ถือเป็นผู้ค้า เมื่อจะต้องซื้อซองจดหมายจากบริษัทสัญชาติโปรตุเกส ชื่อ H ในกรณีนี้ ผู้ค้าปลีกสัญชาติสเปนไม่ต้องทำระบบการสอบทานธุรกิจสำหรับซองจดหมาย แต่จะต้องเก็บบันทึกการสืบสาวแหล่งที่มา: ซื้อผลิตภัณฑ์นั้นๆ มาจากใคร

ส่วนบริษัทสัญชาติโปรตุเกส ชื่อ H ก็จะกลายเป็นผู้ดำเนินการ หลังจากที่ได้นำเข้าซองจดหมายมาในสหภาพยุโรป จึงถือว่าจะต้องทำระบบการสอบทานธุรกิจ เนื่องจากซองจดหมายเป็นผลิตภัณฑ์ภายใต้การควบคุมของกฎหมายควบคุมการค้าไม้ของสหภาพยุโรป (EU TR)

สถานการณ์ที่ **7**

บริษัทสัญชาติเดนมาร์กชื่อ H ผลิตผลิตภัณฑ์ที่ทำจากไม้ยางพารา ซึ่งมาจากการทำสวนยางพาราในประเทศไทย

**คำถาม:** บริษัทสัญชาติเดนมาร์กจำเป็นต้องปฏิบัติตามกฎหมายควบคุมการค้าไม้ของสหภาพยุโรป (EU TR) หรือไม่?

**คำตอบ:** ใช่ หากบริษัทสัญชาติเดนมาร์กชื่อ H ได้นำผลิตภัณฑ์ที่ทำจากไม้ยางพาราเข้าสู่ท้องตลาดสหภาพยุโรปเป็นครั้งแรก – ไม่ว่าผลิตภัณฑ์นั้นๆ จะมาจากแปลงสวนยางพารา หรือป่าธรรมชาติก็ตาม – ถือว่าบริษัทต้องปฏิบัติตามระบบการสอบทานธุรกิจ ซึ่งจะช่วยป้องกันการนำไม้ที่ได้จากการเก็บเกี่ยว หรือตัดแบบผิดกฎหมายเข้ามายังสหภาพยุโรป