การฝึกอบรมวิทยากรผู้ฝึกอบรมในส่วนของ กฎหมายควบคุมการค้าไม้ของสหภาพยุโรป (**EU Timber Regulation**)

**กิจกรรมที่ 4: การนำเสนอของผู้เข้าร่วม**

**ผู้เข้าร่วมจะได้รับมอบหมายให้เตรียมการ และนำเสนอสั้นๆ ตามประเด็นหัวข้อเกี่ยวกับ**กฎหมายควบคุมการค้าไม้ของสหภาพยุโรป (EU TR) **ดังต่อไปนี้**:

* **ขอบเขตของผลิตภัณฑ์ ขอบเขตของพื้นที่ทางภูมิศาสตร์ และข้อกำหนด**
* **องค์กรหรือหน่วยงานที่ติดตาม**
* **หน่วยงานที่มีอำนาจเต็ม และบทลงโทษ**
* **บทบาทในการตรวจรับรอง และการพิสูจน์ความถูกต้องตามกฎหมาย**

**นอกจากนั้น ผู้เข้าร่วมจะจะได้รับมอบหมายให้เตรียมการ และนำเสนอสั้นๆ ตามประเด็นหัวข้อ เกี่ยวกับ**ห่วงโซ่อุปทาน (Supply Chain) และการตรวจรับรองห่วงโซ่ของการควบคุมดูแล (Chain of custody) **ดังต่อไปนี้**:

* องค์ประกอบที่แสดงแหล่งของป่าไม้ จากห่วงโซ่อุปทานของไม้
* องค์ประกอบในการตรวจสอบย้อนตามห่วงโซ่อุปทานของไม้ และประเภทของการตรวจพิสูจน์
* ความหมายของห่วงโซ่ของการควบคุมดูแล (Chain of custody) และองค์ประกอบที่สำคัญ 2 อย่างของห่วงโซ่ของการควบคุมดูแล (Chain of custody) ที่สมบูรณ์แบบ
* ระเบียบวิธีเกี่ยวกับห่วงโซ่ของการควบคุมดูแล (Chain of custody)

เป้าหมายของกิจกรรมครั้งนี้ ก็คือ การเปิดโอกาสให้ผู้เข้าร่วมแต่ละคนได้ฝึกปฏิบัติในการนำเสนอ และสอบทานว่าผู้เข้าร่วมมีความเข้าใจเนื้อหาที่ได้เรียนรู้ไปอย่างถ่องแท้หรือไม่

การนำเสนอของผู้เข้าร่วมแต่ละคน ควรใช้เวลาประมาณ 5-10 นาที ในขณะที่ผู้เข้าร่วมมีเวลาเตรียมตัวก่อนการนำเสนอ (30 นาที) โดยอาจจะใช้เนื้อหาในการนำเสนอที่มีอยู่แล้ว และปรับเปลี่ยนตามที่เห็นสมควร ทั้งนี้ขอให้นำแบบฟอร์มการแสดงความคิดเห็นตอบกลับเพื่อวิจารณ์การนำเสนอของผู้เข้าร่วม