การฝึกอบรมวิทยากรผู้ฝึกอบรมในส่วนของ  
กฎหมายควบคุมการค้าไม้ของสหภาพยุโรป (**EU Timber Regulation**)

กิจกรรมที่ **6:** การปฏิบัติที่ไม่สอดคล้อง หรือไม่ทำตามห่วงโซ่ของการควบคุมดูแล (**CoC)**

เกริ่นนำ

**กิจกรรมการฝึกอบรมนี้ออกแบบเพื่อแสดงให้เห็นถึงจุดควบคุมสำคัญ (**Critical Control Points: CCPs) **ภายในองค์กร หรือหน่วยงาน พร้อมกับสอนทักษะ หรือวิธีการในการมองหาหรือบ่งชี้ลักษณะการปฏิบัติที่ไม่สอดคล้อง นอกจากนั้นยังออกแบบเพื่อสร้างความคุ้นเคยกับข้อกำหนดใน**ห่วงโซ่ของการควบคุมดูแล (Chain of custody) **ด้วย**

ภาระงาน

โดยที่ท่านจะได้รับโจทย์เป็นข้อมูลของสถานการณ์การตรวจสอบห่วงโซ่ของการควบคุมดูแล (Chain of custody) ในบริษัท 2 แห่ง ชื่อ ลีโอ เฟอร์นิเจอร์ (Leo Furniture) ซึ่งเป็นโรงงานเฟอร์นิเจอร์ และสมิทธิ์ ทิมเบอร์ (Smith Timber) ซึ่งเป็นผู้นำเข้าไม้ โดยบริษัทเหล่านี้ได้ยื่นคำร้องขอการตรวจรับรองห่วงโซ่ของการควบคุมดูแล (Chain of custody) ในขณะที่ก็มีการประเมินระบบที่มีอยู่ของบริษัทไปด้วย ขอให้ใช้ข้อมูลการตรวจสอบห่วงโซ่ของการควบคุมดูแล (Chain of custody) ในการ

* กำหนด**จุดควบคุมสำคัญ (**CCPs) **ภายในองค์กร (อาทิ การนำสินค้าเข้า การผลิต การส่งของ) และการบริหารจัดการดูแลคุณภาพของ**ห่วงโซ่ของการควบคุมดูแล (Chain of custody) (อาทิ การเก็บรักษาบันทึก การฝึกอบรม)
* กำหนดลักษณะการควบคุมในปัจจุบันใน**จุดควบคุมสำคัญ (**CCPs) **และการบริหารจัดการดูแลคุณภาพ พร้อมทั้งพิจารณาว่า สิ่งเหล่านั้นเพียงพอหรือยัง**
* บ่งชี้ หรือตรวจหาส่วนของการปฏิบัติที่ไม่สอดคล้อง และพิจารณาว่า การควบคุมใดที่มีความเหมาะสม เพื่อประกัน หรือดูแลให้เกิดความมั่นใจ หรือเชื่อมั่นในห่วงโซ่ของการควบคุมดูแล (CoC) ภายในและการบริหารจัดการคุณภาพ

โดยที่ท่านจะได้รับมอบหมายให้ทำงานเป็นกลุ่มย่อย กลุ่มละ 3-4 คน

ระยะเวลา: การทำงานกลุ่ม 25 นาที และการอภิปราย/รับฟังความคิดเห็น 10 นาที

สถานการณ์ที่ **1:** ลีโอ เฟอร์นิเจอร์ (**Leo Furniture)**

| จุดควบคุมสำคัญ **(CCPs)** และการบริหารจัดการดูแลคุณภาพ | **การควบคุม ณ ปัจจุบัน** | **การปฏิบัติที่ไม่สอดคล้อง** | **คำแนะนำในการควบคุมเพื่อ**เพื่อประกัน หรือดูแลให้เกิดความมั่นใจ หรือเชื่อมั่นในห่วงโซ่ของการควบคุมดูแล (CoC) |
| --- | --- | --- | --- |
|  |  |  |  |

สถานการณ์ที่ **2: สมิทธิ์ ทิมเบอร์ (Smith Timber)**

| จุดควบคุมสำคัญ **(CCPs)** และการบริหารจัดการดูแลคุณภาพ | **การควบคุม ณ ปัจจุบัน** | **การปฏิบัติที่ไม่สอดคล้อง** | **คำแนะนำในการควบคุมเพื่อ**เพื่อประกัน หรือดูแลให้เกิดความมั่นใจ หรือเชื่อมั่นในห่วงโซ่ของการควบคุมดูแล (CoC) |
| --- | --- | --- | --- |
|  |  |  |  |

สรุปข้อค้นพบในการตรวจสอบห่วงโซ่ของการควบคุมดูแล (**Chain of Custody**)

สถานการณ์ที่ **1:** ลีโอ เฟอร์นิเจอร์ (**Leo Furniture)**

โดยที่ทีมประเมินได้ดำเนินการตรวจสอบโรงงานเฟอร์นิเจอร์ชื่อ ลีโอ เฟอร์นิเจอร์ ซึ่งตั้งอยู่ที่ต้าเหลียน (Dalian) ประเทศจีน โรงงานผลิตผลิตภัณฑ์ที่แตกต่างหลากหลาย โดยรวมเฟอร์นิเจอร์ห้องนอนไม้โอ๊ค ที่ผลิตจากไม้ท่อนที่ได้มาจากป่าที่ได้รับการรับรองจากสภาควบคุมดูแลป่าไม้ (FSC) จากภาคตะวันออกเฉียงเหนือของประเทศจีน

บริษัท ลีโอ เฟอร์นิเจอร์ ซื้อไม้เลื่อยอบแห้งจากสำนักงานป่าไม้ 2 แห่งในภาคตะวันออกเฉียงเหนือของประเทศจีน กล่าวคือ สำนักงานป่าไม้ไบเฮ (Baihe Forest Bureau) และสำนักงานป่าไม้เจียโอฮ์ (Jiaohe Forest Bureau) โดยมีการจัดทำข้อมูลการตรวจสอบ และบันทึกการนำเข้ามายังพื้นที่ของบริษัท ส่วนไม้เลื่อยโดยการบ่งชี้จากลักษณะของแผ่นไม้ และจำแนกโดยผู้ผลิตและจัดหา ก็แสดง ‘บัตรรายละเอียดของวัตถุดิบ (Raw Material Card)’ ติดไว้กับแท่นวางไม้เลื่อย ซึ่งจะแสดงข้อมูลพันธุ์(วงศ์)ไม้ หมายเลขแท่นวาง ขนาด จำนวนแผ่น หมายเลขประจำตัวของผู้ผลิตและจัดหา วันที่นำเข้า (ส่งมาถึง) และเจ้าหน้าที่ผู้จัดทำบันทึก

นอกจากนั้นก็มีการตรวจสอบเอกสารที่แสดงการนำส่ง ซึ่งมีทั้งคำสั่งซื้อ ใบส่งสินค้าและแจ้งหนี้ ใบนำส่ง และสำเนาใบรับรองจากสภาควบคุมดูแลป่าไม้ (FSC) ที่ได้มาจากสำนักงานป่าไม้ไบเฮ (Baihe Forest Bureau) ในส่วนของขอบเขตและความถูกต้องของใบรับรองก็มีการตรวจสอบ ซึ่งก็ดูการเชื่อมโยงกับผลิตภัณฑ์ที่นำส่ง อีกทั้งยังได้ตรวจสอบคำสั่งซื้อ ใบส่งสินค้าและแจ้งหนี้ ใบนำส่งหลายๆ ฉบับ ซึ่งทั้งหมดล้วนระบุเป็นไม้เลื่อยที่ได้รับการรับรองจากสภาควบคุมดูแลป่าไม้ (FSC) การบันทึกข้อมูลทุกอย่างจะเก็บไว้ 5 ปี

ผลิตภัณฑ์ทั้งหมดที่ผลิตในโรงงงานเป็นการดำเนินการตามพื้นฐานของการผลิต โดยมีคำสั่งสำหรับการผลิตที่ดำเนินการโดยสำนักงานขาย ผ่านทางเครื่องคอมพิวเตอร์ที่ผลิตใบงาน ใบงานแต่ละใบมีหมายเลขงานเฉพาะ โดยต่อมามีการนำใบงานนี้มาใช้ในกระบวนการผลิต และแสดงรายละเอียดของวัตถุดิบที่นำมาใช้ โดยกรอกแสดงไว้ด้านหลังบัตร อย่างไรก็ตาม ทีมพบว่า มีชิ้นงานบางส่วนที่เป็นผลิตภัณฑ์ที่กำลังอยู่ในขั้นตอนการผลิตไม่มีการแสดงใบงานแต่อย่างใด

ในขณะที่ทำการตรวจสอบสต๊อคสินค้าที่เสร็จสิ้นแล้วในโกดังสินค้า ทีมประเมินผลก็สุ่มเลือกตรวจชุดโต๊ะข้างเตียงซึ่งมีการติดแผ่นป้ายของสภาควบคุมดูแลป่าไม้ (FSC) และเป็นงานตามคำสั่งของโมเดริน เวิลร์ด (Modern World) (หมายเลขอ้างอิงใบงาน 002-8964) โดยในการตรวจสอบใบงานนี้ พบว่า มีชิ้นงานไม้โอ๊คจีน จำนวน 3 ชิ้น ที่นำมากรอกลงในคำสั่ง (เลขที่ 28039, 28043 และ 28048)

จากนั้นจึงมีการตรวจติดตามการดำเนินการกับชิ้นงานทั้ง 3 ชิ้น โดยดูบันทึกในสต็อคสินค้า และพบว่า มีชิ้นงานเพียง 2 ชิ้น (เลขที่ 28043 และ 28048) เท่านั้นที่เป็นผลิตจากแหล่งที่ได้รับการรับรองจากสภาควบคุมดูแลป่าไม้ (FSC) (นั่นคือค สำนักงานป่าไม้ไบเฮ) ส่วนชิ้นงานอีก 1 ชิ้น (เลขที่ 28039) นั้นมาจากสำนักงานป่าไม้เจียโอฮ์ ซึ่งมิได้มีใบรับรองของสภาควบคุมดูแลป่าไม้ (FSC) แต่อย่างใด

บริษัท ลีโอ เฟอร์นิเจอร์ได้จัดทำขั้นตอนและคำแนะนำในการปฏิบัติงานตามขั้นตอน ซึ่งครอบคลุมประเด็นต่างๆ ของระบบห่วงโซ่ของการควบคุมดูแล (Chain of custody) โดยครอบคลุมทั้งการนำสินค้าเข้า การผลิต การจำหน่าย และการขนส่ง โดย ณ เวลานี้ มีการเก็บรักษาเอกสารต่างๆ ที่เกี่ยวข้องไว้ 5 ปี แต่ข้อกำหนดเช่นนี้ก็ยังไม่ได้มีการทำบันทึกในกระบวนการใดๆ แม้ว่าผ่านกระบวนการที่บุคลากรทั้งหมดได้แสดงเห็นว่ามีความเข้าใจอันดีกับข้อกำหนดของห่วงโซ่ของการควบคุมดูแล (Chain of custody) ตลอดจนความรับผิดชอบของตนเองแล้วก็ตาม ก็ยังพบว่า ยังขาดการทำกระบวนการฝึกอบรมในบางอย่างไป

สถานการณ์ที่ **2: สมิทธิ์ ทิมเบอร์ (Smith Timber)**

เป็นการดำเนินการตรวจสอบห่วงโซ่ของการควบคุมดูแล (Chain of custody) ในส่วนของผู้นำเข้าไม้ท่อน สมิทธิ์ ทิมเบอร์ (Smith Timber) **ในเค้นท์ (**Kent) **สหราชอาณาจักร โดยได้ซื้อไม้ท่อนแปรรูปทั้งที่ผ่านและไม่ผ่านการรับรองจาก**สภาควบคุมดูแลป่าไม้ (FSC) **จากประเทศต่างๆ ในสหภาพยุโรป โดย ณ เวลานี้ ทาง**สมิทธิ์ ทิมเบอร์ (Smith Timber) ได้ซื้อเฉพาะไม้ท่อน**ที่ผ่านการรับรองจาก**สภาควบคุมดูแลป่าไม้ (FSC) **จากป่าไม้** 2 **แห่งในลัตเวีย และอีก** 1 **แห่งในโรมาเนีย**

**ณ ปัจจุบันนี้ ทาง**สมิทธิ์ ทิมเบอร์ (Smith Timber) ยัวไม่มีระบบการควบคุมสต๊อค ทำให้การควบคุม หรือดูแลสต็อกทำเป็นลักษณะเฉพาะกิจ **ซึ่งก็กลายเป็นภารกิจที่ต้องใช้กำลังคนทั้งในส่วนของผู้จัดการ และบุคลากรเจ้าหน้าที่ในการตรวจติดตามและดูแลทุกอย่างที่อยู่บนสนามที่เก็บไม้ โดยในส่วนของการเก็บสินค้ามีการจำแนก หรือจัดประเภทไม้แยกตามพันธุ์ (วงศ์)ไม้ และคุณภาพของชิ้นไม้ ซึ่งมีการระบุรายละเอียดดังกล่าวไว้ในแผ่นข้อมูลที่ติดไว้ที่แท่นวางสินค้า**

สมิทธิ์ ทิมเบอร์ (Smith Timber) **มีการจัดทำแฟ้มข้อมูลหลักๆ ในตู้เอกสาร โดยแบ่งเป็น การซื้อและขายผลิตภัณฑ์ คำสั่งซื้อ ใบงาน ใบแสดงรายการสินค้าและแจ้งหนี้ และใบนำส่ง โดยจัดเรียงตามตัวอักษรที่เป็นชื่อของผู้ผลิตหรือจัดหาสินค้าและวัตถุดิบ ซึ่งก็ไม่ได้จำแนก หรือทำให้เห็นความแตกต่างระหว่างวัสดุที่ได้รับ และไม่ได้รับการรับรอง** ณ ปัจจุบันมีการเก็บรักษาข้อมูลดังกล่าวไว้เพียง 3 ปีเท่านั้น

สมิทธิ์ ทิมเบอร์ (Smith Timber) ได้ใช้ประโยชน์ของระบบในการเก็บรายชื่อบุคลากรเจ้าหน้าที่ซึ่งจัดทำคำสั่ง ซึ่งบัญชีรายการนี้เขียนขึ้นโดยสำนักงานขาย และนำส่งไปยังพื้นที่โรงงาน บัญชีแต่ละรายการจะแสดงหมายเลขประจำตัวเฉพาะ อาทิ ST07-00392 ซึ่งโดยทั่วไปแล้ว จะมีการเก็บรวบรวมคำสั่งไว้ในรถเข็น และใช้ถ่านแท่งเขียนหมายเลขนี้ไว้ และยังคงใช้จัดลำดับผ่านการดำเนินการต่างๆ (การอบแห้ง) เพื่อเตรียมการขนส่งต่อไป

ทั้งนี้ในส่วนของสมิทธิ์ ทิมเบอร์ (Smith Timber) ยังไม่มีบุคคลใดๆ ที่ได้รับมอบหมาย หรือแต่งตั้งให้ดูแลรับผิดชอบโดยรวมในการดำเนินการตามห่วงโซ่ของการควบคุมดูแล (Chain of custody) ในขณะที่สมิทธิ์ ทิมเบอร์ (Smith Timber) ได้จัดทำขั้นตอนและคำแนะนำในการปฏิบัติงานตามขั้นตอนของระบบห่วงโซ่ของการควบคุมดูแล (Chain of custody) แต่กลับยังไม่มีการดำเนินการใดๆ ทั้งในส่วนของพนักงานเจ้าหน้าที่เองก็ไม่เข้าใจ หรือตระหนักถึงหน้าที่รับผิดชอบของตนเองที่มีอยู่ในระบบห่วงโซ่ของการควบคุมดูแล (Chain of custody) ดังนั้น ในส่วนของการปฏิบัติงานทางยังพบว่า ไม่มีความเข้าใจกับข้อกำหนดของระบบห่วงโซ่ของการควบคุมดูแล (Chain of custody) แต่อย่างใด