การฝึกอบรมวิทยากรผู้ฝึกอบรมในส่วนของ  
กฎหมายควบคุมการค้าไม้ของสหภาพยุโรป (**EU Timber Regulation**)

กิจกรรมที่ **6:** การปฏิบัติที่ไม่สอดคล้อง หรือไม่ทำตามห่วงโซ่ของการควบคุมดูแล (**CoC)**

เกริ่นนำ

**กิจกรรมการฝึกอบรมนี้ออกแบบเพื่อแสดงให้เห็นถึงจุดควบคุมสำคัญ (**Critical Control Points: CCPs) **ภายในองค์กร หรือหน่วยงาน พร้อมกับสอนทักษะ หรือวิธีการในการมองหาหรือบ่งชี้ลักษณะการปฏิบัติที่ไม่สอดคล้อง นอกจากนั้นยังออกแบบเพื่อสร้างความคุ้นเคยกับข้อกำหนดใน**ห่วงโซ่ของการควบคุมดูแล (Chain of custody) **ด้วย**

ภาระงาน

โดยที่ท่านจะได้รับโจทย์เป็นข้อมูลของสถานการณ์การตรวจสอบห่วงโซ่ของการควบคุมดูแล (Chain of custody) ใน 2 แห่ง ขอให้ใช้ข้อมูลการตรวจสอบห่วงโซ่ของการควบคุมดูแล (Chain of custody) ในการ

* กำหนด**จุดควบคุมสำคัญ (**CCPs) **ภายในองค์กร (อาทิ การนำสินค้าเข้า การผลิต การส่งของ) และการบริหารจัดการดูแลคุณภาพของ**ห่วงโซ่ของการควบคุมดูแล (Chain of custody) (อาทิ การเก็บรักษาบันทึก การฝึกอบรม)
* กำหนดลักษณะการควบคุมในปัจจุบันใน**จุดควบคุมสำคัญ (**CCPs) **และการบริหารจัดการดูแลคุณภาพ พร้อมทั้งพิจารณาว่า สิ่งเหล่านั้นเพียงพอหรือยัง**
* บ่งชี้ หรือตรวจหาส่วนของการปฏิบัติที่ไม่สอดคล้อง และพิจารณาว่า การควบคุมใดที่มีความเหมาะสม เพื่อประกัน หรือดูแลให้เกิดความมั่นใจ หรือเชื่อมั่นในห่วงโซ่ของการควบคุมดูแล (CoC) ภายในและการบริหารจัดการคุณภาพ

สถานการณ์ที่ **1:** ลีโอ เฟอร์นิเจอร์ (**Leo Furniture)**

| จุดควบคุมสำคัญ **(CCPs)** และการบริหารจัดการดูแลคุณภาพ | **การควบคุม ณ ปัจจุบัน** | **การปฏิบัติที่ไม่สอดคล้อง** | **คำแนะนำในการควบคุมเพื่อ**เพื่อประกัน หรือดูแลให้เกิดความมั่นใจ หรือเชื่อมั่นในห่วงโซ่ของการควบคุมดูแล (CoC) |
| --- | --- | --- | --- |
| การนำสินค้าเข้า | การตรวจสอบไม้เลื่อยแปรรูป และจัดทำบันทึกการรับเข้า รูปพรรณสัณฐาน และการจำแนกโดยผู้ผลิต และจัดหาสินค้าและวัตถุดิบ โดยใช้ ***‘บัตรข้อมูลวัตถุดิบ (Raw Material Card)’*** ซึ่งแสดงรายละเอียดของ   * พันธุ์(วงศ์)พืช * หมายเลขแท่นวาง * ขนาด * จำนวนแผ่น/ท่อน * หมายเลขประจำตัวของผู้ผลิตและจัดหา | ไม่มีส่วนที่เกี่ยวข้อง | ไม่มีส่วนที่เกี่ยวข้อง |
| การผลิต | มีการนำใบงานมาใช้ | แต่ทว่า ก็พบว่า มีชิ้นงานบางส่วนที่อยู่ในกระบวนการผลิตที่ยังไม่มีการแสดงใบงานใดๆ | ควรนำใบงานมาใช้อย่างต่อเนื่อง |
| การจำหน่ายและนำส่ง |  | มีการนำผลิตภัณฑ์ที่ไม่ได้รับการรับรองมาติดฉลากการรับรองจากสภาควบคุมดูแลป่าไม้ (Forest Stewardship Council) |  |
| ขั้นตอนวิธีการ | การจัดทำขั้นตอนวิธีการและคำแนะนำในการปฏิบัติงาน | ไม่มีการจัดทำบันทึกใดๆ ว่ามีการเก็บรักษาบันทึกไว้ 5 ปี ในขั้นตอนวิธีการใดๆ เลย | การจัดทำบันทึกข้อกำหนดนี้ไว้ในขั้นตอนวิธีการ |
| การฝึกอบรม | บุคลากรแสดงให้เห็นว่ามีความเข้าใจอันดีกับข้อกำหนดของห่วงโซ่ของการควบคุมดูแล (Chain of custody) ตลอดจนความรับผิดชอบของตนเอง | ยังขาดการทำกระบวนการฝึกอบรมในบางอย่างไป | ดำเนินการเปลี่ยนแปลง |
| การเก็บรักษาบันทึก | ขอบเขตของความถูกต้องชอบธรรมของใบรับรองนั้นมีแล้ว ในขณะที่ก็มีการเก็บรักษาคำสั่งซื้อ ใบแจ้งรายการ และหนี้ ตลอดจนเอกสารการนำส่ง มีการเก็บรักษาบันทึกไว้ 5 ปี | ไม่มีส่วนที่เกี่ยวข้อง | ไม่มีส่วนที่เกี่ยวข้อง |

สถานการณ์ที่ **2: สมิทธิ์ ทิมเบอร์ (Smith Timber)**

| จุดควบคุมสำคัญ **(CCPs)** และการบริหารจัดการดูแลคุณภาพ | **การควบคุม ณ ปัจจุบัน** | **การปฏิบัติที่ไม่สอดคล้อง** | **คำแนะนำในการควบคุมเพื่อ**เพื่อประกัน หรือดูแลให้เกิดความมั่นใจ หรือเชื่อมั่นในห่วงโซ่ของการควบคุมดูแล (CoC) |
| --- | --- | --- | --- |
| การนำสินค้าเข้า |  | ไม่มีการควบคุมดูแลสต็อค ไม่มีการกำหนดเลขหรือลักษณะเฉพาะของวัตถุดิบในลานไม้  การปะปนระหว่างไม้ที่มาจากแหล่งที่ได้รับ และไม่ได้รับการรับรอง เนื่องจากมีการจัดจำแนกตามพันธุ์ (วงศ์) และคุณภาพของไม้ | ควรมีการพัฒนา และจัดทำกระบวนการควบคุมสต็อดที่ดี และใช้งานจริง  การกำหนดชื่อผู้แทนทำหน้าที่บริหารจัดการโดยมีหน้าที่รับผิดชอบโดยรวม ตลอดจนอธิบายถึงโครงสร้างองค์กรที่ชัดเจนสำหรับการดำเนินการ และการดูแลรักษาระบบ  การจำแนก หรือบ่งชี้รายการวัตถุดิบ โดยการใช้สี การติดแผ่นป้าย หรือการบันทึกไว้ในสถานที่ต่างๆ กัน  ไม่ผสม หรือปะปนไม้ |
| การผลิต | การใช้ใบงานและหมายเลขบ่งชี้  โดยหมายเลขนี้จะติดไปกับตัวคำสั่งจนไปถึงกระบวนการสุดท้าย และการเตรียมการขนส่ง  ยังมีระบบการควบคุมไม่พอ |  | การเขียนด้วยถ่านแท่ง-จะเห็นได้ไม่ชัดเจน  ในขณะที่ในระบบนี้จะมีวิธีการชั้นต้นในการกำหนดสถานะของผลิตภัณฑ์ระหว่างที่ชิ้นงานอยู่ในกระบวนการ ซึ่งจะมีการพฒนาและนำมารวมไว้ในระบบห่วงโซ่ของการควบคุมดูแล (Chain of custody) |
| การจำหน่ายและนำส่ง |  | การแสดงหมายเลขใบงาน เพื่อใช้ในการตรวจติดตามและย้อนรอยดูวัตถุดิบ  แต่ทว่า เนื่องจากมีการผสมผสานตามคุณภาพของชิ้นไม้ ทำให้ไม่สามารถติดตามย้อนกลับไปยังแหล่งป่าไม้ต้นทางในกรณีที่มีการจำหน่ายผลิตภัณฑ์ตามคำสั่งซื้อได้ |  |
| การเก็บรักษาบันทึก | มีการเก็บรักษาบันทึก | แต่ทว่าไม่มีการจำแนกระหว่างวัตถุดิบที่ได้รับ และไม่ได้รับการรับรอง ดังนั้นจึงไม่สามารถคำนวณว่า มีมูลค่าขอการซื้อและขายผลิตภัณฑ์ที่ได้รับการรับรองไปเท่าไหร่  การเก็บรักษาไว้เวลาเพียง 3 ปีเท่านั้น | การจัดทำระบบที่จำแนกความแตกต่างระหว่างผลิตภัณฑ์ที่ได้รับ และไม่ได้รับการรับรอง  การเก็บรักษาบันทึกไว้เป็นเวลา 5 ปี |
| ความรับผิดชอบ |  | ยังไม่มีบุคคลใดๆ ที่ได้รับมอบหมาย หรือแต่งตั้งให้ดูแลรับผิดชอบโดยรวมในการดำเนินการตามห่วงโซ่ของการควบคุมดูแล (Chain of custody) | ให้แต่งตั้งผู้จัดการฝ่ายตรวจรับรอง |
| ขั้นตอน | ได้จัดทำขั้นตอนและคำแนะนำในการปฏิบัติงานตามขั้นตอนของระบบห่วงโซ่ของการควบคุมดูแล (Chain of custody) | แต่กลับยังไม่มีการดำเนินการใดๆ | ควรกำหนดบุคลากรผู้รับผิดชอบในแต่ละขั้นตอน |
| การฝึกอบรม |  | ในส่วนของพนักงานเจ้าหน้าที่เองก็ไม่เข้าใจ หรือตระหนักถึงหน้าที่รับผิดชอบของตนเองที่มีอยู่ในระบบห่วงโซ่ของการควบคุมดูแล (Chain of custody) | การฝึกอบรมบุคลากรเจ้าหน้าที่ |