การฝึกอบรมวิทยากรผู้ฝึกอบรมในส่วนของ  
กฎหมายควบคุมการค้าไม้ของสหภาพ**ยุโรป (EU Timber Regulation)**

กิจกรรมที่ 8: การเตรียมความพร้อมสำหรับการเยี่ยมชมโรงงาน

วัตถุประสงค์ของการทัศนศึกษา หรือเยี่ยมชมสถานที่จริง ก็คือ การเชื่อมโยงเนื้อหาความรู้ที่ผู้เข้าร่วมได้รับจากการฝึกอบรม โดยเฉพาะอย่างยิ่งในส่วนของห่วงโซ่ของการควบคุมดูแล (Chain of custody) และการเก็บรวบรวมข้อมูลสำหรับการดำเนินระบบการสอบทานธุรกิจ ซึ่งในส่วนนี้จะเป็นโอกาสให้ผู้เข้าร่วมได้เห็นตัวอย่างจริงของห่วงโซ่ของการควบคุมดูแล (Chain of custody)

**การเตรียมความพร้อม:**

ห่วงโซ่ของการควบคุมดูแล (Chain of custody)

ผู้เข้าร่วมจะได้รับคำถามให้เตรียมทำบัญชีรายการสำหรับการตรวจสอบองค์ประกอบที่แตกต่างกันของห่วงโซ่ของการควบคุมดูแล (Chain of custody) ตลอดจนดึงเนือ้หาความรู้จากการนำเสนอทั้งในพาวเว้อร์พ้อยท์ (PowerPoint) และแบบฝึกหัดในการฝึกอบรมมาใช้ ซึ่งผู้เข้าร่วมจะนำคำถามต่างๆ เหล่านี้ไปพัฒนาบัญชีรายการสำหรับการตรวจสอบ:

* ประเด็น/กระบวนการสำคัญที่เป็นส่วนซึ่งอาจจะนำไม้เถื่อนเข้ามาในห่วงโซ่อุปทาน อยู่ตรงไหนบ้าง? แล้วมีกระบวนการวิธีในการป้องกันสิ่งเหล่านี้ หรือยัง?

การจัดทำเอกสาร: กฎหมายควบคุมการค้าไม้ของสหภาพยุโรป (EU Timber Regulation)

นอกจากนั้น ผู้เข้าร่วมจะได้รับคำถามให้เตรียมทำบัญชีรายการสำหรับการจดบันทึกเอกสารที่มีอยู่ ซึ่งบริษัทเก็บรวบรวมไว้ในส่วนที่เกี่ยวกับกฎหมายควบคุมการค้าไม้ของสหภาพยุโรป (EU TR) โดยที่ผู้เข้าร่วมความให้ความสำคัญกับประเด็นคำถามดังต่อไปนี้:

* มีรายการเอกสารใดๆ ที่มีอยู่แล้วบ้าง ที่สามารถนำมาใช้ได้เมื่อจะต้องนำเสนอหลักฐานการปฏิบัติงานตามกฎหมายควบคุมการค้าไม้ของสหภาพยุโรป (EU TR) ได้บ้าง? เอกสารหลักฐานที่มีอยู่เพียงพอหรือไม่?
* ในปัจจุบันนี้ โรงเลื่อย/ผู้ผลิตผลิตภัณฑ์ไม้แปรรูปเก็บรวบรวมเอกสารใดๆ บ้าง? เอกสารหลักฐานเหล่านี้เพียงพอสำหรับการตรวจพิสูจน์การปฏิบัติตามกฎหมายควบคุมการค้าไม้ของสหภาพยุโรป (EU TR) หรือไม่? หากยังไม่เพียงพอ มีเอกสารหลักฐานส่วนใดที่ยังขาดหายไป?