การฝึกอบรมวิทยากรผู้ฝึกอบรมในส่วนของ  
กฎหมายควบคุมการค้าไม้ของสหภาพยุโรป (**EU Timber Regulation**)

กิจกรรม**ที่ 9: รายงาน** หรือเอกสารที่พบในส่วนของการค้าไม้ และป่าไม้ในประเทศของผู้เข้าร่วม

**ตามที่ได้อภิปรายไว้ในการนำเสนอและกิจกรรมก่อนหน้านี้ การจัดทำบันทึก หรือเอกสารเป็นส่วนสำคัญที่จะสร้างข้อต่อระหว่างองค์กรต่างๆ กับห่วงโซ่อุปทาน (**Supply Chain) **การจัดทำเอกสารในส่วนที่เกี่ยวกับแหล่งของป่าไม้นั้นเป็นสิ่งสำคัญ ที่จะนำมาใช้กับการตรวจพิสูจน์ และยืนยันความถูกต้องตามกฎหมายของการค้าไม้ และเนื่องจากระบบการจัดทำเอกสารที่เกี่ยวกับการตรวจพิสูจน์ และยืนยันความถูกต้องตามกฎหมายของการค้าไม้ของแต่ละประเทศจะแตกต่างกันออกไป แบบฝึกหัดนี้จะมีวัตถุประสงค์ในการสร้าง หรือเปิดโอกาสให้ผู้เข้าร่วม (วิทยากรผู้ฝึกอบรม) ได้อภิปราย และแสดงความเห็นว่ารายงาน หรือเอกสารที่พบในส่วนของการค้าไม้ และป่าไม้ที่มีอยูในปัจจุบันคืออะไรบ้าง และสิ่งต่างๆ เหล่านั้นสามารถนำมาใช้แสดงตาม**กฎหมายควบคุมการค้าไม้ของสหภาพยุโรป (EU TR) ได้หรือไม่ **เป้าหมายก็คือ การช่วยให้วิทยากรผู้ฝึกอบรมได้จำแนก แจกแจง บ่งชี้ และทำความเข้าใจถึงเอกสารที่วิสาหกิจขนาดกลางและขนาดย่อมจะสามารถนำมาใช้แสดง หรือพิสูจน์ความถูกต้องตามกฎหมายได้**

เมื่อมีการ**จำแนก แจกแจง บ่งชี้ และทำความเข้าใจถึงเอกสาร**ที่เกี่ยวข้อง ผู้เข้าร่วมจะเน้นไปที่เอกสารที่เกี่ยวข้องกับนิยาม หรือคำจำกัดความตามบทบัญญัติทางกฎหมายที่เกี่ยวข้องกับกฎหมายควบคุมการค้าไม้ของสหภาพยุโรป (EU TR)

* สิทธิในการเก็บเกี่ยว หรือตัดไม้ในขอบเขต หรือพื้นที่ควบคุมตามกฎหมาย (Rights to harvest timber within legally gazetted boundaries)
* การชำระเงินสำหรับสิทธิในการเก็บเกี่ยว หรือตัดไม้ และการค้าไม้ในส่วนที่เกี่ยวกับอากร หรือภาษีที่เกี่ยวข้องกับการเก็บเกี่ยว หรือตัดไม้
* การเก็บเกี่ยว หรือตัดไม้ โดยรวมถึงบทบัญญัติทางกฎหมายที่เกี่ยวกับป่าไม้และสิ่งแวดล้อม ครอบคลุมการบริหารจัดการป่าไม้ และการอนุรักษ์ความหลากหลายทางชีวภาพ ซึ่งมีส่วนเกี่ยวข้องโดยตรงกับการเก็บเกี่ยว หรือตัดไม้
* สิทธิทางกฎหมายของบุคคลฝ่ายที่สามในส่วนที่เกี่ยวกับการใช้ และการเช่าที่ซึ่งได้รับผลกระทบจากการเก็บเกี่ยว หรือตัดไม้
* การค้าและการศุลกากรในส่วนของป่าไม้

โดยที่ผู้เข้าร่วมจะพยายามตอบคำถามต่างๆ ดังต่อไปนี้

* เอกสารที่มีอยู่ที่เกี่ยวกับภาคส่วนของการค้าไม้ และป่าไม้ คืออะไรบ้าง?
* การนำเอกสารที่มีอยู่มาใช้ทำได้อย่างไรบ้าง มีช่องว่าอะไรบ้าง และจะเติมเต็มช่องว่านั้นได้อย่างไรบ้าง?
* กรอบคิดเรื่องความถูกต้องทางกฎหมายที่จะจัดทำเป็นเอกสารในบริบทของกฎหมายควบคุมการค้าไม้ของสหภาพยุโรป (EU TR) ได้อย่างไรบ้าง?
* ประเด็นในการจัดทำเอกสารที่แสดง หรือพิสูจน์ความถูกต้องตามกฎหมาย?
* ข้อท้าทายสำหรับธุรกิจขนาดกลางและขนาดย่อมในการเข้าถึง หรือการจัดทำเอกสารดังกล่าว?

ทั้งนี้ ผู้เข้าร่วมอาจจะนำตารางดังต่อไปนี้มาใช้ในการ**จำแนก แจกแจง บ่งชี้ และทำความเข้าใจถึงกฎหมาย**ที่เกี่ยวข้องในมุมของความถูกต้อง หรือชอบธรรมทางกฎหมายตามกฎหมายควบคุมการค้าไม้ของสหภาพยุโรป (EU TR) กับเอสการต่างๆ ที่มีอยู่ โดยขอให้ใช้คอลัมภ์ความเห็น (Comment) ในการระบุช่องว่างใดๆ ระหว่างเอกสารที่มีอยู่กับข้อกำหนดของกฎหมายควบคุมการค้าไม้ของสหภาพยุโรป (EU TR) หากสามารถมีการดำเนินการใดๆ ที่สามารถแก้ไขช่องว่างเหล่านี้ได้ ตลอดจนประเด็นอื่นๆ ที่นำเสนอ หรือแสดงความถูกต้องชอบธรรมทางกฎหมาย (อาทิ ไม้ยางพารา)

| แง่มุมทางกฎหมาย | ตัวบท/บทบัญญัติทางกฎหมายที่เกี่ยวข้อง | เอกสารที่มีอยู่ | ความเห็น (**Comment)** |
| --- | --- | --- | --- |
| สิทธิในการเก็บเกี่ยว หรือตัดไม้ในขอบเขต หรือพื้นที่ควบคุมตามกฎหมาย (Rights to harvest timber within legally gazetted boundaries) |  |  |  |
| การชำระเงินสำหรับสิทธิในการเก็บเกี่ยว หรือตัดไม้ และการค้าไม้ในส่วนที่เกี่ยวกับอากร หรือภาษีที่เกี่ยวข้องกับการเก็บเกี่ยว หรือตัดไม้ |  |  |  |
| การเก็บเกี่ยว หรือตัดไม้ โดยรวมถึงบทบัญญัติทางกฎหมายที่เกี่ยวกับป่าไม้และสิ่งแวดล้อม ครอบคลุมการบริหารจัดการป่าไม้ และการอนุรักษ์ความหลากหลายทางชีวภาพ ซึ่งมีส่วนเกี่ยวข้องโดยตรงกับการเก็บเกี่ยว หรือตัดไม้ |  |  |  |
| สิทธิทางกฎหมายของบุคคลฝ่ายที่สามในส่วนที่เกี่ยวกับการใช้ และการเช่าที่ซึ่งได้รับผลกระทบจากการเก็บเกี่ยว หรือตัดไม้ |  |  |  |
| การค้าและการศุลกากรในส่วนของป่าไม้ |  |  |  |